b"\n_START_ARTICLE_\nLucas Torreira\n_START_SECTION_\nCarrera en equips\n_START_PARAGRAPH_\nTorreira va comen\xc3\xa7ar la seva carrera futbol\xc3\xadstica juvenil a l'equip de la seva ciutat natal I.A. 18 de Julio a Fray Bentos. El 2013 es va unir a l'equip juvenil Montevideo Wanderers, i despr\xc3\xa9s es va unir a l'equip juvenil Pescara.\n_START_SECTION_\nPescara\n_START_PARAGRAPH_\nAbans de la temporada 2014-2015, Torreira va ser convocat pel primer equip del Pescara i, el 25 d'octubre de 2014, va seure a la banqueta de suplent per primera vegada. Va debutar professionalment a la Serie B el 16 de maig de 2015 contra el Varese, jugant des del primer minut. En aquest partit, va jugar 58 minuts abans de ser substitu\xc3\xaft per Matteo Politano. Va jugar cinc partits incloent eliminat\xc3\xb2ries de la temporada.\n_START_SECTION_\nSampdoria\n_START_PARAGRAPH_\nL'1 de juliol de 2015, Torreira va ser traspassat al Sampdoria per 1,5 milions d'euros, per\xc3\xb2 va romandre amb el Pescara en cessi\xc3\xb3 per la temporada 2015-2016 per tal que guany\xc3\xa9s experi\xc3\xa8ncia al primer equip.\n_START_SECTION_\nPescara (cessi\xc3\xb3)\n_START_PARAGRAPH_\nEl 2 juliol de 2015, va ser cedit al Pescara. El 9 d'agost de 2015, Torreira va marcar el seu primer gol professional contra el F.C. S\xc3\xbcdtirol a la Coppa Italia 2015-2016. Va jugar vint-i-sis partits i va marcar tres gols de lliga. tamb\xc3\xa9 va jugar tres partits i va marcar un gol en les eliminat\xc3\xb2ries d'ascens.\n_START_SECTION_\nRetorn al Sampdoria\n_START_PARAGRAPH_\nDespr\xc3\xa9s que expir\xc3\xa9s la cessi\xc3\xb3 al Pescara, el jugador va retornar al Sampdoria l'1 de juliol de 2016. El 21 d'agost de 2016 Torreira va debutar a la Serie A en el primer partit contra l'Empoli a l'Estadi Carlo Castellani. Va ser titular de l'alineaci\xc3\xb3 i va jugar tots els minuts del partit._NEWLINE_Va convertir-se en titular pel Sampdoria la temporada 2016-2017, i va continuar demostrant la seva import\xc3\xa0ncia per l'equip la temporada 2017-2018; marcant gols vitals, incloent el segon gol de la vict\xc3\xb2ria del Sampdoria contra la Juventus el novembre.\n_START_SECTION_\nCarrera internacional\n_START_PARAGRAPH_\nTorreira va ser convocat a la selecci\xc3\xb3 de l'Uruguai completa per la Copa Xina el mar\xc3\xa7 de 2018. Va debutar en una vict\xc3\xb2ria 2-0 contra la Rep\xc3\xbablica Txeca a la semifinal de la Copa Xina._NEWLINE_El maig de 2018 va ser convocat per l'equip de 26 homes de la selecci\xc3\xb3 uruguaiana per la Copa del M\xc3\xb3n de Futbol de 2018 a R\xc3\xbassia."